מיכל פלטי

מיכל פלטי (נולדה ב-10 בנובמבר 1966) היא עיתונאית ויזמית ישראלית. כתבותיה פורסמו בעיתונים הארץ ודה-מרקר. עבדה גם בדמוקרטTV. משמשת כיועצת תקשורת עבור "אורנשטיין חושן".

ביוגרפיה 
מיכל פלטי נולדה בתל אביב וגדלה בשכונת מעוז אביב. היא למדה בתיכון עמל ליידי דייוויס בתל אביב. שירתה בנח"ל. פלטי בעלת תואר ראשון ותואר שני בהצטיינות בחוג לתורת הספרות הכללית באוניברסיטת תל אביב. היא גם התמחתה בלימודי שוק ההון בבית ההשקעות "מיטב".

פלטי הייתה כתבת בעיתון הארץ בנושאי אוכל ומוזיקה בין השנים 1992 ל-2011. בתחום המוזיקה כתבה על מוזיקת רוק. החל משנת 2003, כתבה גם בתחום הכלכלה, בתחילה במוסף "כלכלה חדשה", ובהמשך ב"דה מרקר".

פלטי הקימה ב-2020 מיזם סחר הוגן עם לילך רובין בשם East Jerusalem Goods Company, המשווק לעולם מוצרי בוטיק ממזרח ירושלים.

הייתה עורכת וכתבת בתוכניות אקטואליה וכלכלה כ"שיחת היום", ו"סוגרים חשבון". פלטי גם עסקה בהכשרת תחקירנים ובהקמת מחלקות תחקירים ב"דמוקרטTV" וב"שיחת היום".

מיכל פלטי אם לשניים וגרה בתל אביב.

קישורים חיצוניים 

 מיכל פלטי, כתבות, באתר הארץ
 מיכל פלטי, כתבות, באתר דה-מרקר
 
 
 
 
 האתר של East Jerusalem Goods Company

הערות שוליים 

עיתונאיות ישראליות
תל אביב-יפו: אישים
בוגרות תיכון ליידי דייוויס (תל אביב)
בוגרי תיכון ליידי דייוויס (תל אביב)
חברי גרעיני נח"ל
בוגרות אוניברסיטת תל אביב
בוגרי אוניברסיטת תל אביב
סגל הארץ
יזמים ישראלים
תחקירניות ישראליות
ישראליות שנולדו ב-1966
ישראלים שנולדו ב-1966
עיתונאיות לסביות ישראליות